
ΠΕΡΙΕΧΟΜΕΝΑ ΠΡΟΕΔΡ ΙΚΑ ΔΙΑΤΑ ΓΜΑΤΑ 


ΠΡΟΕΔΡΙΚΑ ΔΙΑΤΑΓΜΑΤΑ 

13. Αδεια του φέρειν ξένα παράσημα . 

14. Τροποποίηση του ΠΔ 409 της 12/28.11.1986 

«περί προσαρμογής της ελληνικής νομοθεσίας 
περί Ανωνύμων Εταιρειών (Κωδ. Ν.2190/1920 
«περί Ανωνύμων Εταιρειών», όπως κωδικοποιή- 
θηκε με το ΒΔ174/1963), προς το Κοινοτικό Δί¬ 
καιο και ειδικότερα προς τις διατάξεις της Πρώ¬ 
της Οδηγίας 68/151/ΕΟΚ του Συμβουλίου της 
9.3.1968, της Δεύτερης Οδηγίας 77/91/ΕΟΚ 
του Συμβουλίου της 13.12.1976 της Τέταρτης 
Οδηγίας 78/660/ΕΟΚ του Συμβουλίου της 
25.7.1978 και μερικώς, της Έβδομης Οδηγίας 
83/349/ΕΟΚ του Συμβουλίου της 13.6.1983» 
(ΦΕΚ Α' 191) . 

15. Ανάκληση του Βασιλικού Δ/τος αριθ. 395/31.5.71 

(ΦΕΚ 119/Α/15.6.71) «περί χαρακτηρισμού, ως 
τουριστικού δημοσίου κτήματος ζώνης αιγιαλού 
από ορίων Δήμου Γλυφάδας (Δικηγορικών) μέχρι 
Λουτρικών εγκαταστάσεων Αστέρος Γλυφάδας 
Αττικής» . 

16. Ίδρυση Ενορίας του Ιερού Ναού Αγίου Κοσμά του 

Αιτωλού, της Ιεράς Μητροπόλεως Αττικής, στην 
περιοχή Εργατικών Κατοικιών Δήμου Αμαρου¬ 
σίου Αττικής . 

17. Τροποποίηση του πίνακα 3 του Β.Δ. 6 Οκτωβ./29 

Νοεμβρ. 1954 «Περί καθορισμού προγραμμάτων 
εξεταστέας ύλης κατά τας εξετάσεις προς από- 
κτησιν αποδεικτικών Πλοιάρχων, Μηχανικών, Οι¬ 
κονομικών, Φροντιστών, Ναυκλήρων, Κυβερνη¬ 
τών, Μηχανοδηγών, θαλαμηπόλων και Μαγεί¬ 
ρων» (Α' 290) . 

18. Καθορισμός αρμοδιοτήτων που διατηρούνται από 

τον Υπουργό Εμπορίου . 

ΑΠΟΦΑΣΕΙΣ 

Συμπλήρωση της απόφασης ΕΝΠΘ 456/10/15.10.90, 
όπως ισχύει . 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑρΙΘ. 13 
Αδεια του φέρειν ξένα παράσημα. 


(1) 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις των άρθρων 46 παρ. 2 του 
Συντάγματος και 4 του Α.Ν. της 19.11.1935 (ΦΕΚ 571, 

τ.Α'). 

Με πρόταση του Υπουργού Εξωτερικών, επιτρέπουμε 
στους κατωτέρω Έλληνες πολίτες να δεχθούν και να φέ¬ 
ρουν τα παράσημα που τους απένειμαν: 

1. Ο Πρόεδρος της Δημοκρατίας της Φινλανδίας, τον 
Μεγαλόσταυρο του Τάγματος του Δέοντος στον Αναστά¬ 
σιο Σιδερή, Π.Υ.Α., Πρέσβυ της Ελλάδος στην Φινλαν¬ 
δία. 

2. Ο Πρόεδρος της Κυπριακής Δημοκρατίας, τον Τα¬ 
ξιάρχη του Τάγματος της Αξίας στον Αντιστράτηγο, Πανα¬ 
γιώτη Μ. Μαρκόπουλο. 

3. Ο Πρόεδρος της Ομοσπονδιακής Δημοκρατίας της 
Γερμανίας, τον Ταξιάρχη του Τάγματος της Αξίας στους: 

-Γεώργιο - Νικηφόρο Γούλιο, Αντισμήναρχο (ΤΑΜ), 
Βοηθό Αεροπορικό Ακόλουθο στην Πρεσβεία Βόννης. 

- Δημήτριο Τόλια, Συνταγματάρχη (ΠΒ), Στρατιωτικό Ακό¬ 
λουθο στην Πρεσβεία Βόννης, 

τον Χρυσό Σταυρό του Τάγματος της Αξίας στους: 

- Δημήτριο Λαδόπουλο, Πλοίαρχο (Μ), Ναυτικό Ακό¬ 
λουθο στην Πρεσβεία Βόννης. 

-Παναγιώτη Καλογερόπουλο, Γραμματέα Πρεσβείας 
Α στην Πρεσβεία Βόννης. 

Τον Αργυρό Σταυρό του Τάγματος της Αξίας, στον Θεο¬ 
φάνη Καλαρά, Ακόλουθο στην Πρεσβεία Βόννης. 

Τον Χρυσό Σταυρό του Τάγματος των Ενόπλων Δυνά¬ 
μεων στον Δημήτριο Αθανασίου, Αρχιπλοίαρχο ΠΝ. 

4. Ο Βασιλεύς της Σουηδίας, τον Ταξιάρχη του Βασιλι¬ 
κού Τάγματος του Πολικού Αστέρος στους: 

- Νικόλαο Βερνίκο, Εφοπλιστή. 

- Επαμεινώνδα 1 Σολούνια, Γενικό Πρόξενο της Σουη¬ 
δίας στην Ρόδο. 

- Χρήστο Ακκά, Γενικό Πρόξενο της Σουηδίας στη Θεσ¬ 
σαλονίκη. 

- Αγλαΐα Μπορνόζη, Πρόξενο της Σουηδίας στο Βόλο. 

5. Ο Πρόεδρος της Γαλλικής Δημοκρατίας, τον Αργυρό 

Σταυρό του Εθνικού Τάγματος της Αξίας, στον Ιωάννη Οι¬ 
κονόμου, Δ/ντή Α', Γενικών Καθηκόντων στην Πρεσβεία 
Παρισίων. 

6. Ο Βασιλεύς της Νορβηγίας, τον Μεγαλόσταυρο του 
Τάγματος του Αγίου Όλαφ, στον Γεώργιο Χριστογιάννη, τ. 
Πρέσβυ της Ελλάδος στη Νορβηγία, 

7 . Ο Πρόεδρος της Δημοκρατίας της Βουλγαρίας, τον 
Μεγαλόσταυρο του Τάγματος ΜΑΝΤΑΡΣΚΙ ΚΟΝΙΝ, στον 
Γ εώργιο Χριστογιάννη, τ. Πρέσβυ της Ελλάδος στην Βουλ¬ 
γαρία. 

8. Ο Πρόεδρος της Αραβικής Δημοκρατίας της Συρίας, 
τον Μεγαλόσταυρο του Τάγματος της Αξίας, στον Χριστό¬ 
δουλο Τσαλίκη, τ. Πρέσβυ της Ελλάδος στην Συρία. 

9. Ο Βασιλεύς της Ισπανίας, τον Ταξιάρχη του Τάγματος 
της Ισαβέλλας της Καθολικής, στον Ιωάννη - Αλέξιο Ζέπο, 
Σύμβουλο Πρεσβείας Α', στην Πρεσβεία της Ελλάδος 
στην Ισπανία. 

10. Ο Πρόεδρος των Ηνωμένων Πολιτειών, τον Τα¬ 
ξιάρχη του Τάγματος της Λεγεώνος της Αξίας, στον Αντι- 
πτέραρχο Αθανάσιο Σταθιά, Αρχηγό ΓΕΑ. 

Το Μετάλλιο Ναυτικού Επαίνου του ΓΕΝ, στον Στέφανο 
Κοντό, Πλοίαρχο (Μ). 

11.0 Πατριάρχης Αλεξανδρείας και Πόσης Αφρικής, 
τον Σταυρό Α' Τάξεως του Αποστόλου και Ευαγγελιστού 
Μάρκου, στον Ιωάννη Σταθόπουλο, Υφυπουργό Εθνικής 
Αμυνας. 

12. Ο Πατριάρχης της Φινλανδίας, τον Μεγαλόσταυρο 
του Τάγματος του Αγίου Αμνού, στον Αναστάσιο Σιδερή, 
Πρέσβυ της Ελλάδος στη Φινλανδία. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα. 12 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟι-ΡΓΟΣ ΕΞΩΤΕΡΙΚΩΝ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 14 
Τροποποίηοη του ΠΔ 409 της 12/28.11.1986 -περί προ¬ 
σαρμογής της ελληνικής νομοθεσίας περί Ανωνύμων 
Εταιρειών (Κωδ. Ν.2190/1920 «περί Ανωνύμων Εται¬ 
ρειών», όπως κωδικοποιήθηκε με το ΒΔ 174/1963), 
προς το Κοινοτικό Δίκαιο και ειδικότερα προς τις διατά¬ 
ξεις της Πρώτης Οδηγίας 68/151/ΕΟΚ του Συμβου¬ 
λίου της 9.3.1968, της Δεύτερης Οδηγίας 77/91 /ΕΟΚ 
του Συμβουλίου της 13.12.1976 της Τέταρτης Οδη¬ 
γίας 78/660/ΕΟΚ του Συμβουλίου της 25.7.1978 και 
μερικώς, της Έβδομης Οδηγίας 83/349/ΕΟΚ του Συμ¬ 
βουλίου της 13.6.1983» (ΦΕΚ Α' 191). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. α) Των άρθρων 4 και 5 του Ν . 1338/1983 (ΦΕΚ 34/Α/ 
1983 «Εφαρμογή του Κοινοτικού Δικαίου», όπως τρο¬ 
ποποιήθηκαν: 1) Με το άρθρο 6 του Ν 1440/1984 
(ΦΕΚ Α' 70) «Συμμετοχή της Ελλάδας στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κσινότητος άνθρακος και χάλυβος και του Οργανισμού 
Εφοδιασμού ΕΥΡΑΤΟΜ κ.λπ.», 2) με το άρθρο 7 του Ν. 
1775/1988 «Εταιρείες παροχής Επιχειρηματικού Κε¬ 
φαλαίου και άλλες διατάξεις» (ΦΕΚ Α' 101) και 3) με το 
άρθρο 65 του Ν. 1892/1990 «για τον εκσυγχρονισμό 


και την ανάπτυξη και άλλες διατάξεις» (ΦΕΚ Α' 101). 

β) Του άρθρου 69 του Ν. 1969/30.10.1991 «Εταιρείες 
Επενδύσεων Χαρτοφυλακίου, Αμοιβαία Κεφάλαια, 
Διατάξεις εκσυγχρονισμού και εξυγιάνσεως της κεφα¬ 
λαιαγοράς και άλλες διατάξεις» (ΦΕΚ Α' 167). 

γ) Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και 
λοιπών επαγγελματιών και άλλες διατάξεις» (ΦΕΚ 154/ 
Τ.Α710.9.1992). 

2. Την κοινή απόφαση του Πρωθυπουργού και του 
Υπουργού Εθνικής Οικονομίας με αριθ. Υ 1935/ 
3.12.1992 «Καθορισμός αρμοδιοτήτων των Υφυπουρ¬ 
γών Εθνικής Οικονομίας» (ΦΕΚ 726/τ Β7 
9.12.1992). 

3. Την υπ' αριθ. 96/θέμα 2ο/21.1.1992 γνωμοδότηση 
της Επιτροπής Κεφαλαιαγοράς. 

4. Το γεγονός ότι από την έκδσοη του διατάγματος δεν 
προκαλείται δαπάνη εις βάρος του κρατικού προϋπο¬ 
λογισμού. 

5. Τις με αριθ. 235/1992 και 531/1992 γνωμοδοτήσεις 
του Συμβουλίου της Επικράτειας μετά από πρόταση 
του Υφυπουργού Εθνικής Οικονομίας και του Υπουρ¬ 
γού Εμπορίου, Βιομηχανίας Ενέργειας και Τεχνολο¬ 
γίας, αποφασίζουμε: 

Άρθρο 1 

Σκοπός του παρόντος Διατάγματος είναι η προσαρ¬ 
μογή της Ελληνικής νομοθεσίας προς τις διατάξεις του 
άρθρου 19 της Δεύτερης Οδηγίας 77/91/ΕΟΚ του 
Συμβουλίου της 13ης Δεκεμβρίου 1976 «περί συντονι¬ 
σμού των εγγυήσεων που απαιτούνται στα κράτη μέλη 
εκ μέρους των εταιριών κατά την έννοια του άρθρου 58 
παρ. 2 της Συνθήκης, για την προστασία των συμφερό¬ 
ντων των εταίρων και των τρίτων, με σκοπό να κατα¬ 
στούν οι εγγυήσεις αυτές ισοδύναμες, όσον αφορά τη 
σύσταση Ανώνυμης Εταιρείας, τη διατήρηση και τις με¬ 
ταβολές του κεφαλαίου της» (Ε.Ε. 06 Τόμος 001 οελ. 
230), όπως τροποποιήθηκε με την πράξη περί των 
όρων προσχωρήσεως της Ελληνικής Δημοκρατίας και 
των προσαρμογών των Συνθηκών, παράρτημα I κεφά¬ 
λαιο III γ/2 (ΦΕΚ Α 170/1979/σελ. 1443), εν όψει της 
διατάξεως του άρθρου 69 του Ν. 1969/1991». 


Άρθρο 2 

Στο άρθρο 16 του Κωδ. Ν. 2190/1920 «περί ανωνύ¬ 
μων εταιρειών» όπως αντικαστάθηκε με το άρθρο 20 
του ΠΔ 409 της 12/28.11.1986 (ΦΕΚ Α' 191) προστί¬ 
θενται παράγραφοι υπ' αριθμ. 5, 6, 7. 8, 9, 10, 11, 12, 
13 και 14, ως εξής: 

5. Εταιρείες των οποίων οι μετοχές είναι εισηγμένες 
στο Χρηματιστήριο Αξιών Αθηνών δύνανται να προβαί¬ 
νουν σε απόκτηση των δικών τους μετοχών μέοω του 
χρηματιστηρίου μέχρι του 10% του συνόλου των μετο¬ 
χών τους, με σκοπό την στήριξη της χρηματιστηριακής 
τιμής τους σε περιπτώσεις που θεωρείται ότι η εν λόγω 
τιμή είναι σημαντικά χαμηλότερη από την τιμή που αντι¬ 
στοιχεί στα δεδομένα της αγοράς και στην οικονομική 
κατάσταση και προοπτικές της Εταιρείας. Στο ανω¬ 
τέρω ποσοστό συμπεριλαμβάνονται και οι μετοχές τις 
οποίες έχει τυχόν προηγουμένως αποκτήσει η Εται¬ 
ρεία, καθώς και εκείνες που έχουν αποκτηθεί από πρό¬ 
σωπο το οποίο ενεργούσε επ' ονόματί του αλλά για λο¬ 
γαριασμό της Εταιρείας. 

6. Η απόφαση του Διοικητικού Συμβουλίου της Εται¬ 
ρείας για σύγκληση Γενικής Συνελεϋσεως, με σκοπό τη 
λήξη αποφάσεως για αγορά μετοχών από την Εταιρεία 

προς στήριξη της τιμής τους, γνωστοποιείται στο Διοι¬ 
κητικό Συμβούλιο του Χρηματιστηρίου προς το οποίο 
γνωστοποιείται αμέσως και η σχετική απόφαση της Γε¬ 
νικής Συνέλευσης. 

Η απόφαση της Γενικής Συνελεύσεως για το εν λόγω 
θέμα είναι έγκυρη όταν συγκεντρώνει την απόλυτη 
πλειοψηφία του συνολικού αριθμού των εν κυκλοφορία 
και πλήρως εξοφλημένων μετοχών, κάθε κατηγορίας. 
Η Γενική Συνέλευση βρίσκεται σε απαρτία όταν παρευ- 
ρίσκονται μέτοχοι εκπροσωπούντες τα 3/4 του συνολι¬ 
κού αριθμού των εν κυκλοφορία και πλήρως εξολφημέ- 
νων μετοχών κάθε κατηγορίας. 

7. Στην απόφαση της Γενικής Συνελεύσεως ορίζονται 
ιδία τα εξής: 

α) Ο ανώτατος αριθμός μετοχών που θα αγοραστούν. 

β) Η ανώτατη τιμή στην οποία επιτρέπεται να διενεργη- 
θούν οι αγορές. 

γ) Το χρονικό διάστημα μέσα στο οποίο θα συντελε- 
σθούν οι αγορές και το οποίο δεν μπορεί να υπερβαίνει 
τους 1δ μήνες από την ημερομηνία λήψεως της σχετι¬ 
κής αποφάσεως. 

8. Οι αγοραζόμενες μετοχές πρέπει να είναι πλήρως 
εξοφλημένες και να προέρχονται από το ευρύτερο 
επενδυτικό κοινό και τους οργανισμούς συλλογικών 
επενδύσεων. Η κατά παράβαση των διατάξεων του πα¬ 
ρόντος διενερνούμενη συναλλαγή είναι απολύτως 
άκυρη, η ακυρότητα δε αυτή διαπιστώνεται με από¬ 
φαση της Επιτροπής Κεφαλαιαγοράς επιφυλασσόμε¬ 
νης της δικαιοδοσίας των δικαστηρίων προς τελική επί¬ 
λυση της διαφοράς. 

9. Η απόκτηση από την Εταιρεία των δικών της μετοχών 
κατά τα ανωτέρω, δεν επιτρέπεται να έχει ως αποτέλε¬ 
σμα τη μείωση του καθαρού ενεργητικού σε ποσά κα¬ 
τώτερο από εκείνο που ορίζεται στο άρθρο 15 παρ. Ια 
της οδηγίας 77/91/ΕΟΚ. 

10. Η απόφαση της Γ ενικής Συνελεύσεως της Εταιρείας 
για αγορά δικών της μετοχών δημοσιεύεται τουλάχι¬ 
στον 10 ημέρες προ της ενάρξεως των αγορών σε δύο 
τουλάχιστον ημερήσιες πανελλαδικής κυκλοφορίας 
εφημερίδες. Η ανακοίνωση πρέπει να περιλαμβάνει 
τους βασικούς όρους της συναλλαγής και ιδίως να εξει¬ 
δικεύει το χρονικό διάστημα κατά το οποίο η Εταιρεία 
θα πραγματοποιεί αγορές. Η ανακοίνωση αυτή πρέπει 
να επαναλαμβάνεται κάθε φορά που η Εταιρεία εφαρ¬ 
μόζει την απόφαση της Γ ενικής Συνελεύσεως για 
αγορά μετοχών. 

11. Το Διοικητικό Συμβούλιο της Εταιρείας υποχρεούται 
να συγκεντρώνει στοιχεία και να καταρτίζει πλήρη κα¬ 
τάλογο των μετόχων από τους οποίους προήλθαν οι 
αποκτηθείσες μετοχές. Ο κατάλογος αυτός γνωστο¬ 
ποιείται στην Επιτροπή Κεφαλαιαγοράς, στο Διοικητικό 
Συμβούλιο του Χρηματιστηρίου και ανακοινώνεται 
στους μετόχους στην πρώτη Γενική Συνέλευση που 
ακολουθεί την περίοδο των αγορών. 

12. Αν οι αποκτηθείσες μετοχές δεν πωληθούν εντός 
τριετίας από την ημερομηνία αποκτήσεως των μετοχών 
ή δε διανεμηθούν εν όλω ή εν μέρει στους απασχολού¬ 
μενους στην Εταιρεία, ακυρώνονται με απόφαση της 
Γενικής Συνέλευσης των μετόχων, ύστερα από πρό¬ 
σκληση του Διοικητικού Συμβουλίου της Εταιρείας. Η 
απόφαση θα περιλαμβάνει τον αριθμό και τα στοιχεία 
των ακυρουμένων μετοχών και τους λόγους ακύρωσής 
τους. Η ακύρωση θα γίνεται με καταστροφή του σώμα¬ 
τος αυτών και σε περίπτωση εναποθέσεως των μετο¬ 
χών στην Ανώνυμη Εταιρεία Αποθετηρίων Τίτλων με 
καταστροφή των αποθετηρίων εγγράφων και αντίστοι¬ 
χων μετοχών αποδιδομένων προς τούτο από την Ανώ¬ 


νυμη Εταιρεία Αποθετηρίων Τίτλων στην Εταιρεία. Η 
απόφασή ακυρώσεως γνωστοποιείται στο Διοικητικό 
Συμβούλιο του Χρηματιστηρίου Αξιών Αθηνών και στην 
αρμόδια Δ/νση του Υπουργείου Εθνικής Οικονομίας, Η 
Εταιρεία δύναται να ζητεί από την Επιτροπή Κεφαλαια¬ 
γοράς παράταση της τριετούς προθεσμίας μέχρι και 2 
έτη για ειδικούς λόγους τους οποίους εξειδικεύει στην 
αίτησή της. 

13. Η πώληση των μετοχών διενεργείται με απόφαση 
του Διοικητικού Συμβουλίου που λαμβάνεται με από¬ 
λυτη πλειοψηφία του όλου αριθμού των μελών του. Η 
απόφαοη ορίζει κατώτατη τιμή πωλήσεως, μέγιστο 
αριθμό μετοχών και χρόνο διαθέσεως αυτών στην 
αγορά. Η απόφαση γνωστοποιείται αμελλητί στο Διοι¬ 
κητικό Συμβούλιο του Χρηματιστηρίου Αξιών Αθηνών 
και δημοσιεύεται σε δύο τουλάχιστον πανελλαδικής 
κυκλοφορίας ημερήσιες εφημερίδες. 

14. Σε περίπτωση που διενεργείται αγορά μετοχών 
κατά τις διατάξεις του παρόνος τηρούνται οι διατάξεις 
του άρθρου 30 του Ν. 1806/1988. 

Αρθρο 3 

Η ισχύς των διατάξεων του παρόντος Δ/τος αρχίζει 
από την δημοσίευσή του στην Εφημερίδα της Κυβερ- 
νήσεως. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος Διατάγμα¬ 
τος. 

Αθήνα, 20 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΜΠΟΡΙΟΥ. ΒΙΟΜΗΧΑΝΙΑΣ, 

ΕΘΝΙΚΗΣ ΟΙΚΟΝΟΜΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΚΩΝΣΤΑΝΤΙΝΟΣ ΔΟΥΣΗΣ Β ΚΟΝΤΟΓΙΑΝΝΟΠΟΥΛΟΣ 

- 4 - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 15 
Ανάκληση του Βασιλικού Δ/τος αριθ, 395/31.5.71 (ΦΕΚ 

119/Α/15.6.71) «περί χαρακτηρισμού, ως τουριστικού 

δημοσίου κτήματος ζώνης αιγιαλού από ορίων Δήμου 

Γλυφάδας (Δικηγορικών) μέχρι Λουτρικών εγκαταστά¬ 
σεων Αστέρος Γλυφάδας Αττικής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του του Α.Ν. 827/48 
«περί συμπληρώσεως του Ν.Δ. 180/46», «περί κυρώ- 
σεως τροποποιήσεως και συμπληρώσεως του Ν.Δ. της 
6ης Μαίου 1946», «περί τουριστικών τόπων, οργανώ- 
σεως και διοικήσεως αυτών». 

2. Το υπ' αριθμ. 395/31.5.1971 Β.Δ/γμα. 

3. Την 487/1.7.1992 γνωμοδότηση της ολομέλειας του 
Νομικού Συμβουλίου του Κράτους, που έγινε δεκτή 
από τον Υπουργό Οικονομικών, σύμφωνα με την οποία, 
μεταξύ των άλλων, πρέπει να καταργηθεί το Β.Δ. 
395/71 ως μη νόμιμο, καθόσον: 

α) Η κήρυξη δια του, ως άνω Β.Δ/τος, ως τουριστικού 
δημόσιου κτήματος τμήματος αιγιαλού, άνευ προηγού¬ 
μενης οριοθετήσεως του νέου αιγιαλού και του δη- 
μιουργηθέντος ουνεπεία της παρανόμου προσχώσεως 
δημοσίου κτήματος (παλαιού αιγιαλού) δεν είναι σύν¬ 
νομη. 

β) Η έκδοση του εν λόγω Β.Δ/τος οφείλεται σε πλάνη 
της Διοικήσεως περί τα πράγματα, καθόσον κατά το 
χρόνο εκδόοεώς του δεν υφίστατο ο αιγιαλός, για τον 
οποίο εξεδόθη, αλλά το συνοδεύον αυτά διάγραμμα 
κατά τον χρόνο της εκδόοεώς του εφηρμόζετο επί ιδι¬ 
ωτικής περιουσίας του Δημοσίου και μάλιστα επί παρα- 
νόμως ασφλτοστρωθέντος παραλιακού δρόμου στην 
ως άνω περιοχή της Γλυφάδας. 

4. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και Υπουργού Οι¬ 
κονομικών, που δημοσιεύθηκε στο ΦΕΚ 525/14.8.92 
τ.Β' «περί ανάθεσης αρμοδιοτήτων Υπουργού Οικονο¬ 
μικών στον Υφυπουργό Πέτρο Δούκα». 

5. Την αριθ. Υ.1935/3.12.92 (ΦΕΚ 726/Β/9.12.92) 
κοινή απόφαση των Πρωθυπουργού και Υπουργού 
Εθνικής Οικονομίας για την ανάθεση αρμοδιοτήτων. 

Με πρόταση του Προέδρου της Κυβερνήσεως και των 
Υπουργών Εθνικής Οικονομίας και Οικονομικών, απο¬ 
φασίζουμε: 

Αρθρο μόνο 

Ανακαλούμε το αριθ. 395/71 (ΦΕΚ 119 τ.Α/ 
15.6.71) Β.Δ/γμα, με το οποίο έχει χαρακτηρισθεί, ως 
τουριστικό δημόσιο κτήμα το τμήμα του αιγιαλού από 
των ορίων του Δήμου Γλυφάδας (Δικηγορικών) μέχρι 
των δυτικών ορίων του Λουτρικών εγκαστάσεων «Αστέ- 
ρος» Γλυφάδας, ως τούτο εικονίζεται εις το αριθ. 780/ 
1/24993/15.2.71, με κλίμακα 1:2.000 τοπογραφικό 
διάγραμμα του Ε.Ο.Τ., θεωρηθέν την 24.2.71 υπό τα 
στοιχεία Α-Β, ως μη νόμιμον. 

Στους Υφυπουργούς Οικονομικών και Εθνικής Οικονο¬ 
μίας αναθέτουμε τη δημοσίευση και εκτέλεση του πα¬ 
ρόντος Δ/τος. 

Αθήνα, 20 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΘΕΟΔΩΡΟΣ ΚΑΣΣΙΜΗΣ ΠΕΤΡΟΣ ΔΟΥΚΑΣ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 16 

(4) 

Ίδρυση Ενορίας του Ιερού Ναού Αγίου Κοσμά του Αιτω- 

λού, της Ιερός Μητροπόλεως Αττικής, στην περιοχή 

Εργατικών Κατοικιών Δήμου Αμαρουσίου Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Το άρθρο 36 παράγραφος 2 του Ν. 590/77 «Περί Κα¬ 
ταστατικού Χάρτου της Εκκλησίας της Ελλάδος» (Α' 146), 
σε συνδυασμό με τα άρθρα 2 και 3 του 8/79 Κανονισμού 
της Ιερός Συνόδου της Εκκλησίας της Ελλάδος «Περί 
Ναών και Ενοριών» (Α' 180). 

2) Το άρθρο 29 Α του Ν. 1558/85, όπως προσετέθη με 
το άρθρο 27 του Ν. 2081/1992 (Α' 154). 

3) Τη σύμφωνη γνώμη του Μητροπολιτικού Συμβουλίου 
της Ιερός Μητροπόλεως Αττικής, που περιλαμβάνεται 
στην αριθ. 166/24.7.92 απόφασή του. 

4) Την αριθ. 337/92 γνωμοδότηση του Δημοτικού Συμ¬ 
βουλίου Αμαρουσίου. 

5) Το αριθμ. Φ.061/153/Α1 597/11.11.1992 έγγραφο 
του Υπουργείου Εθνικής Παιδείας και θρησκευμάτων, 


από το οποίο προκύπτει η μη πρόκληση δαπάνης από την 
έκδοση του παρόντος διατάγματος εις βάρος του Κρατι¬ 
κού Προϋπολογισμού. 

6) Τις αριθ. 543/92 και 546/92 γνωμοδοτήσεις του 
Συμβουλίου της Επικράτειας, με πρόταση του Υπουργού 
Εθνικής Παιδείας και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού «Αγίου Κοσμά του Αι- 
τωλού» της Ιερός Μητροπόλεως Αττικής στην περιοχή Ερ¬ 
γατικών Κατοικιών Δήμου Αμαρουσίου Αττικής. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΠΟΣ ΣΟΥΦΛΙΑΣ 
- 4- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 17 

(5) 

Τροποποίηση του πίνακα 3 του Β.Δ. 6 Οκτωβ./29 Νοεμβρ. 

1954 «Περί καθορισμού προγραμμάτων εξεταστέας 

ύλης κατά τας εξετάσεις προς απόκτησιν αποδεικτικών 

Πλοιάρχων, Μηχανικών, Οικονομικών, Φροντιστών, 

Νουκλήρων, Κυβερνητών, Μηχανοδηγών, θαλαμηπό¬ 
λων και Μαγείρων» (Α' 290). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη; 

1. Τις διατάξεις των άρθρων 2 παρ. 1,76, 77 καιθΐ παρ. 
2 του Ν.Δ. 187/1973 «Περί Κώδικος Δημοσίου Ναυτικού 
Δικαίου» (Α' 261). 

2. Τη διάταξη του άρθρου 27 του Ν. 2081/1992 «Ρύθ¬ 
μιση του θεσμού των επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (Α' 154/ 
10.9.1992), με το οποίο προστέθηκε άρθρο 29 Α' στο Ν. 
1558/85. 

3. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού (ως και η 2131.27/13/92/2.11.1992 βεβαίωση του 
Υπουργείου Εμπορικής Ναυτιλίας). 

4. Τη γνωμοδότηση του Συμβουλίου της Επικρατεΐας 
αριθμ. 566/2.12.1992, με πρόταση του Υπουργού Εμπο¬ 
ρικής Ναυτιλίας, αποφασίζουμε: 

Αρθρο μόνο 

Η παράγραφος 12 του πίνακα 3 του Β.Δ. 6 Οκτ./29 Νο¬ 
εμβρ. 1954 «Περί καθορισμού προγραμμάτων εξεταστέας 
ύλης κατά τας εξετάσεις προς απόκτησιν αποδεικτικών 
Πλοιάρχων, Μηχανικών, Οικονομικών, Φροντιστών, Ναυ¬ 
κλήρων Κυβερνητών, Μηχανοδηγών, θαλαμηπόλων και 
Μαγείρων» (Α' 290), όπως τροποποιήθηκε με το άρθρο 4 
του Β.Δ. 98/1960 (Α' 21) και το άρθρο 1 του Π.Δ. 474/ 
1990 (Α' 183), αντικαθίσταται ως εξής; 

«12. ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 
Α. ΠΡΟΦΟΡΙΚΗ ΕΞΕΤΑΣΗ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΚΑΙ Β ΤΑΞΗΣ 
Ε.Ν. 

Υποβολή ερωτήσεων για διαπίστωση των γνώσεων των 
υποψηφίων στα θέματα λειτουργικών συστημάτων, δι¬ 
κτύων προσωπικών υπολογιστών, επεξεργασίας κειμένου 
και λογιστικών φύλλων (5 ργθ3Ρ5Ιίθ8(). 

Β. ΠΡΑΚΤΙΚΗ ΕΞΕΤΑΣΗ 

I. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β ΤΑΞΗΣ Ε.Ν. 

Ορθή γραφή επτά στίχων Ελληνικού κειμένου και επτά 
στίχων Αγγλικού κειμένου εξ αντιγραφής, υπογράμμιση τί¬ 
τλων, χρήση εντολής ΒΟΙΧ), καταχώρηση στο τέλος του 
κειμένου των στοιχείων του υποψηφίου και εκτύπωση κει¬ 
μένου με σχετική εντολή. 

II. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α ΤΑΞΗΣ Ε.Ν. 

Καταχώρηση ποσών σε έτοιμο μοντέλο Γενικού Λογα¬ 
ριασμού και εκτύπωση του φύλλου εργασίας με τα στοι¬ 
χεία, του υποψηφίου. 

Παρατηρήσεις: 

Η εξέταση γίνεται από την Εξεταστική Επιτροπή και 
βαθμολογείται από 0-20». 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Προεδρικού Διατάγ¬ 
ματος. 

Αθήνα, 12 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 18 

( 6 ) 

Καθορισμός αρμοδιοτήτων που διατηρούνται από τον 
Υπουργό Εμπορίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 (παρ. 1 και 2) του Ν. 
2026/1992 «Ρύθμιση θεμάτων οργάνωσης και προσωπι¬ 
κού της δημόσιας διοίκησης και άλλες διατάξεις» (ΦΕΚ 
43/Α/92) και των αποφάσεων του Υπ. Προεδρίας της Κυ¬ 
βέρνησης ΔΟΑ/Φ6/21/25302/17.9.92 (ΦΕΚ 568Β'), 
ΔΟΑ/Φ6/26/31406/92. 

2. Τις διατάξεις του άρθρου 29Α του Ν. 1558/1985, 
όπως προσετέθη με το άρθρο 27 του Ν. 2081/1992 (Α' 
154). 

3. Την από 19.11.1992 βεβαίωση της Γεν. Διευθύν- 
σεως Διοικητικής Υποστήριξης του Υπουργείου Εμπο¬ 
ρίου, από την οποία προκύπτει η μη πρόκληση από την έκ¬ 
δοση του παρόντος διατάγματος δαπάνης εις βάρος του 
Κρατικού Προϋπολογισμού. 

4. Τις αριθ. 344/92 και 547/92 γνωμοδοτήσεις του 
Συμβουλίου της Επικράτειας, μετά πρόταση των Υπουρ¬ 
γών Προεδρίας της Κυβέρνησης, Εσωτερικών και Εμπο¬ 
ρίου, αποφασίζουμε: 

ΑΡΘΡΟ ΜΟΝΟ 

Διατηρούνται, σύμφωνα με την παρ. 1 του άρθρου 1 του 
Ν. 2026/1992, από τον Υπουργό Εμπορίου οι κατά τις 
ισχύουσες διατάξεις αρμοδιότητες σε αντικείμενα του 
Υπουργείου Εμπορίου, ως εξής: 

1. Οι κατά τις περιπτώσεις α' - ε' της παρ. 2 του άρθρου 
1 του Ν. 3200/1955 «περί διοικητικής αποκεντρώσεως», 
όπως συμπληρώθηκε με το άρθρο 8 του Ν.Δ. 3620/1956, 
αρμοδιότητες. (Α' 97). 


2. Η άσκηση των αρμοδιοτήτων «Περί ιδιωτικής επιχει- 
ρήσεως Ασφαλίσεως» που προβλέπονται από το Ν.Δ. 
400/1970 (Α' 10), επιφυλασσομένων των διατάξεων της 
παρ. 16, άρθρο 1 του Β.Δ. 191/72 (Α'41), όπως συμπλη¬ 
ρώθηκε και τροποποιήθηκε από: 

α) Το Ν. 1380/83 «Τροποποίηση και συμπλήρωση των 
διατάξεων που αφορούν την ιδιωτική Επιχείρηση ασφάλι¬ 
σης», (Α' 101). 

β) Το Π.Δ. 118/85 «Συμμόρφωση προς τις διατάξεις των 
οδηγιών 73/239/ΕΟΚ, 76/580/ΕΟΚ, 73/240/ΕΟΚ, 79/ 
267/ΕΟΚ, 77/92/ΕΟΚ και 78/473/ΕΟΚ, που αφορούν 
την ανάληψη δραστηριότητος πρωτασφαλίσεων, συμπε¬ 
ριλαμβανομένων και των ασφαλίσεων ζωής, στην κοινο¬ 
τική συνασφάλιση και στα μέτρα σχετικά με τις δραστηριό¬ 
τητες του πράκτορος και μεσίτου ασφαλίσεων» (Α' 35). 

γ) Το Π.Δ. 103/90 «Συμμόρφωση προς τις διατάξεις της 
Οδηγίας 84/641 ΕΟΚ για την τροποποίηση όσον αφορά 
ιδίως στην τουριστική βοήθεια της Πρώτης Οδηγίας (73/ 
239 ΕΟΚ) για το συντονισμό των νομοθετικών και διοικητι¬ 
κών διατάξεων που αφορούν στην ανάληψη πρωτασφαλι- 
στικής δραστηριότητας εκτός των ασφαλίσεων ζωής και 
την άσκησή της» (Α' 47). 

δ) Το Π.Δ. 459/90 «Συμμόρφωση προς τις διατάξεις της 
Οδηγίας 87/344 ΕΟΚ για το συντονισμό των νομοθετι¬ 
κών, κανονιστικών και διοικητικών διατάξεων, σχετικά με 
την ασφάλιση νομικής προστασίας» (Α' 175). 

ε) Το Ν. 1569/85 «Διαμεσολάβηση στις συμβάσεις ιδιω¬ 
τικής ασφάλισης, σύσταση σώματος ειδικών πραγματο- 
γνωμδνων τροχαίων ατυχημάτων, λειτουργία γραφείου 
διεθνούς ασφάλισης και άλλες διατάξεις» (Α' 183), πλην 
των διατάξεων του άρθρου 5. 

στ) Το Π.Δ. 298/86 «Δικαιώματα και υποχρεώσεις 
ασφαλιστικών πρακτόρων και παραγωγών ασφαλίσεων και 
κώδικας δεοντολογίας για την άσκηση του επαγγέλματος 
αυτών» (Α' 33). 

ζ) Το Ν. 489/76 «Περί υποχρεωτικής ασφαλίσεως της 
εξ ατυχημάτων αυτοκινήτων αστικής ευθύνης» (Α' 331). 

η) Το Π.Δ. 237/86 «Κωδικοποίηση των διατάξεων του 
Ν. 489/76 «Περί υποχρεωτικής ασφαλίσεως της εξ ατυχη¬ 
μάτων αυτοκινήτων αστικής ευθύνης», όπως συμπληρώ¬ 
θηκε και τροποποιήθηκε από το Ν. 1569/85 και τα Π.Δ/τα 
1019/81 και 118/85» (Α' 110). 

θ) Το Π.Δ. 264/91 «Συμμόρφωση προς τις διατάξεις της 
Οδηγίας 84/5 ΕΟΚ για την προσέγγιση των νομοθεσιών 
των Κρατών - Μελών των σχετικών με την ασφάλιση της 
αστικής ευθύνης που προκύπτει από την κυκλοφορία αυ¬ 
τοκινήτων οχημάτων» (Α' 98). 

ι) Το Ν. 761/78 «Περί μετοχικού κεφαλαίου και της εγ- 
γυήσεως των εν Ελλάδι λειτουργουσών Ασφαλιστικών 
Επιχειρήσεων και άλλων τινών διατάξεων» (Α' 42). 

ια) Το Ν. 1867/89 «Προσωπική κράτηση κατ’ εφαρμογή 
των διατάξεων του Κώδικος Εισπράξεως Δημοσίων Εσό¬ 
δων και άλλες διατάξεις», άρθρο 16 (Α' 227). 

ιβ) Το Ν. 1875/90 «Τροποποίηση του Ν. 1703/1987 
«Ρύθμιση μισθώσεως κατοικιών και άλλες διατάξεις», άρ¬ 
θρο 4 (Α' 21). 

ιγ) Το Π.Δ. 551 /70 «Περί ιδιωτικής Επιχειρήσεως Ασφα¬ 
λίσεως Πλοίων και Αεροσκαφών» (Α' 114). 

ιδ) Το Π.Δ. 325/91 «Συμμόρφωση προς τις διατάξεις 
της Οδηγίας 87/343 ΕΟΚ της 22.6.87 για την τροποποί¬ 
ηση όσον αφορά την ασφάλιση πιστώσεων και εγγυήσεων 
της Οδηγίας 73/239 ΕΟΚ περί συντονισμού των νομοθε¬ 
τικών, κανονιστικών και διοικητικών διατάξεων που αφο¬ 
ρούν την ανάληψη και την άσκηση δραστηριότητας πρω- 
τασφαλίσεως εκτός της ασφαλίσεως ζωής (Α' 117). 

ιε) Το Π.Δ. 654/79 «Περιορισμού πόλεων εις τας οποίας 
δύναται να εδρεύουν οι ημεδαποί ασφαλιστικοί εταιρίαι 

και οι αντιπρόσωποι των αλλοδαπών εταιριών και των μεσι¬ 
τών του Λλόυδς Λονδίνου» (Α' 193). 

ιστ) Το Π.Δ. 56/85 «Απαιτούμενα προσόντα για τη χορή¬ 
γηση άδειας άσκησης επαγγέλματος αναλογιστή ασφαλι¬ 
στικών επιχειρήσεων» (Α 21). 

3. Η άσκηση των αρμοδιοτήτων «Περί Σημάτων», που 
προβλέπονται από τον Α.Ν. 1998/39 (Α 420), όπως συ¬ 
μπληρώθηκε και τροποποιήθηκε από: 

α) Το Ν. 3205/55 «Περί τροποποιήσεως και συμπληρώ- 
σεως των διατάξεων του Α.Ν. 1998/39 «Περί Σημάτων» 
(Α' 109). 

β) Το Ν. 164/75 «Περί τροποποιήσεως διατάξεων του 
Α.Ν. 1998/39 «Περί Σημάτων» (Α' 199). 

γ) Το Ν. 213/75 «Περί κυρώσεως της Διεθνούς Συμβά- 
σεως των Παρισίων του 1883 «Περί προστασίας της Βιο¬ 
μηχανικής ιδιοκτησίας, ως αύτη ανεθεωρήθη εν Στοκ¬ 
χόλμη την 14.7.67 (Α' 258). 

δ) Το Ν. 1406/83 ολοκλήρωση της δικαιοδοσίας των τα¬ 
κτικών διοικητικών δικαστηρίων, συγκρότηση Γ ενικής Επι¬ 
τροπείας της Επικράτειας των τακτικών διοικητικών δικα¬ 
στηρίων και ρύθμιση μερικών άλλων θεμάτων (Α' 182). 

ε) Το Ν. 1380/83 άρθρο 7 «Τροποποίηση και συμπλή¬ 
ρωση των διατάξεων που αφορούν την ιδιωτική επιχείρηση 
ασφάλισης» (Α' 101). 

στ) Το Ν. 1934/91 άρθρο 18 «Τροποποίηση της νομο¬ 
θεσίας περί ανταγωνισμού και άλλες διατάξεις» (Α’ 31). 

ζ) ΤοΝ. 1961/91 άρθρο 53 «Για την προστασία του κα¬ 
ταναλωτή και άλλες διατάξεις» (ΑΊ32). 

4. Η άσκηση των αρμοδιοτήτων που αφορούν: 

α) Την εποπτεία της Κεντρικής Ένωσης Επιμελητηρίων 
(Κ.Ε.Ε.), σύμφωνα με τις διατάξεις του άρθρου 5 του Ν. 
2081/92 «Ρύθμιση του θεσμού των επιμελητηρίων, τρο¬ 
ποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματικών και άλλες δια¬ 
τάξεις» (Α' 154). 

β) Τον καθορισμό ύψους συνδρομής των επιμελητηρίων 
υπέρ της ελληνικής Επιτροπής Διεθνούς Εμπορικού Επι¬ 
μελητηρίου που αναφέρεται στο άρθρο 4 παρ. 6 του Ν. 
2081/92, (Α' 154). 

γ) Την εποπτεία στα Ελληνικά Επιμελητήρια του εξωτε¬ 
ρικού, άρθρο 6 παρ. 4 του Ν. 2081/92, (Α' 154). 

δ) Την εποπτεία του Διεθνούς Εμπορικού Επιμελητη¬ 
ρίου, καθώς και της Ελληνικής Επιτροπής Διεθνούς Εμπο¬ 
ρικού Επιμελητηρίυ, σύμφωνα με τις διατάξεις των άρ¬ 
θρων 6 και 7 του Ν.Δ. 31.12.25, όπως τροποποιήθηκε με 
το Ν. 2880/17.6.54. 

ε) Την έκδοση αποφάσεων για την ίδρυση υποκαταστη¬ 
μάτων, του Ελληνο - Αραβικού Επιμελητηρίου, στις διάφο¬ 
ρες ελληνικές πόλεις ή στις χώρες, οι οποίες είναι μέλη 
του Αραβικού Συνδέσμου σύμφωνα με τις διατάξεις του 
άρθρου 1 παρ. 2 του Π.Δ. 421/81 (Α' 113). 

στ) Την εποπτεία του Αραβο-Ελληνικού Επιμελητηρίου 
σύμφωνα με τις διατάξεις του άρθρου 7, άρθρο 13 παρ. 3 
και 4, άρθρο 14 παρ. 2, άρθρο 23 παρ. 3 του Π.Δ. 421/81 
«Περί κανονισμού οργανώσεως του επιμελητηρίου υπό 
τον τίτλο «ΑΡΑΒΟ-ΕΛΛΗΝΙΚΟΝ ΕΠΙΜΕΛΗΤΗΡΙΩΝ ΤΟΥ 
ΕΜΠΟΡΙΟΥ ΚΑΙ ΑΝΑΠΤΥΞΕΩΣ». 

ζ) Τον καθορισμό του τρόπου τήρησης του Εμπορικού 
Μητρώου το περιεχόμενο του και κάθε άλλη σχετική λε¬ 
πτομέρεια, σύμφωνα με τις διατάξεις του άρθρου 2 παρ. 2 
εδάφιο γ του Ν. 2081/92 

5. Τον καθορισμό προϋποθέσεων άσκησης υπαίθριου ή 
πλανόδιου Εμπορίου, ούμφωνα με τις διατάξεις του άρ¬ 
θρου 30 του Ν. 2000/91 (Α' 206). 

6. Η άσκηση των αρμοδιοτήτων «Περί ελέγχου μονοπω¬ 


λίων και ολιγοπωλίων και προστασίας του ελευθέρου 
ανταγωνισμού» που προβλέπονται από το Ν. 703/77 (Α' 
278), όπως συμπληρώθηκε και τροποποιήθηκε από: 

α) Το Ν. 1934/91 «Τροποποίηση της νομοθεσίας περί 
ανταγωνισμού και άλλες διατάξεις» (Α' 31). 

β) Το Ν. 2000/91 «Για την αποκρατικοποίηση απλού- 
στευση των διαδικασιών εκκαθάρισης ενισχύσεως των κα¬ 
νόνων ανταγωνισμού και άλλες διατάξεις» κεφάλαιο Γ 
«Ενίσχυση των κανόνων του Ανταγωνισμού» άρθρα 15 έως 
και 25 (Α' 206). 

7. Η άσκηση των αρμοδιοτήτων του προγραμματισμού 
των Προμηθειών που προβλέπεται από τα άρθρα 2 και 12 
του Ν. 1797/88 «Προμήθειες του δημόσιου τομέα και 
ρυθμίσεις συναφών θεμάτων (Α' 164), όπως συμπληρώ¬ 
θηκε και τροποποιήθηκε από το άρθρο 39 του Ν. 2000/91 
«Για την αποκρατικοποίηση απλούστευση των διαδικασιών 
εκκαθάρισης ενισχύσεως των κανόνων ανταγωνισμού και 
άλλες διατάξεις» (Α' 206), καθώς και τις διατάξεις του άρ¬ 
θρου 3 του Π.Δ. 304/92 «Κατάργηση της Γ ενικής Γ ραμμα- 
τείας Κρατικών Προμηθειών και σύσταση Διευθύνσεως 
Πολιτικής Προμηθειών στο Υπουργείο Εμπορίου», (Α' 
151). 

8. Η άσκηση των αρμοδιοτήτων που αφορούν: 

α) Την τήρηση του Κεντρικού Μητρώου των Ανωνύμων 
Εταιρειών, που προβλέπεται από τις διατάξεις του άρθρου 
70 παρ. 9 του Κ.Ν. 2190/20, όπως κωδικοποιήθηκε με το 
Β.Δ. 174/63 (Α' 37) και ιοχϋει μετά την έκδοση των Π.Δ. 
409/86 (Α' 191) και 498/87 (Α' 236) «Προσαρμογή της 
Ελληνικής νομοθεσίας «Περί Ανωνύμων Εταιρειών προς 
το Κοινοτικό Δίκαιο». 

β) Την τήρηση του Μητρώου των Ανωνύμων Εταιρειών,, 
που αναφέρονται στη διάταξη της παρ. 8 του άρθρου 7β 
του Κ.Ν. 2190/20. 

γ) Τον ορισμό των Πολιτικών και Οικονομικών Εφημερί¬ 
δων δημοσίευσης ισολογισμών προσκλήσεων κ.λπ., όπως 
καθορίζεται από το άρθρο 26 παρ. 2 και άρθρο 4β παρ. 5 
του Κ.Ν. 2190/20 και συμπληρώθηκε από το άρθρο 1 του 
Ν. 1044/80 (Α' 91) «Περί αντικαταστάσεως του άρθρου 3 
του Ν.Δ. 3757/57 (Α' 184) «Περί συμπληρώοεως και τρο- 
ποποιήσεως του Ν.Δ. 3562/56 (Α’ 226). 

δ) Την έγκριση συγχωνεύσεως Ανωνύμων Εταιρειών σε 
περιπτώσεις κατά τις οποίες αυτές εδρεύουν σε διάφο¬ 
ρους νομούς, όπως προβλέπεται από τις διατάξεις του άρ¬ 
θρου 80 του Κ.Ν. 2190/20. 

ε) Την έγκριση χρηματοδότησης από Τράπεζες καθ’ 
υπέρβαση του 1 /5 των κεφαλαίων τους, σύμφωνα με τις 
διατάξεις του άρθρου 16 του Ν. 5076/31 (ΦΕΚ 186). 

στ) Την έκδοση άδειας εγκατάστασης στην Ελλάδα 
υποκαταστημάτων αλλοδαπών Τραπεζικών Εταιρειών 
σύμφωνα με τις διατάξεις του άρθρου 50 του Κ.Ν. 2190/ 
20 . 

ζ) Τον ορισμό ελεγκτών Ανωνύμων Εταιρειών για όλη 
την Επικράτεια σύμφωνα με τις διατάξεις του άρθρου 40β 
του Κ.Ν. 2190/20. 

9. Η άσκηση των αμροδιοτήτων που αφορούν: 

α) Τον καθορισμό των ανωτάτων τιμών χονδρικής, νοσο¬ 
κομειακής, λιανικής και άλλης ειδικής πώλησης των φαρ¬ 
μάκων ανθρώπινης χρήσης, όπως αναφέρονται στο άρθρο 
32 του Ν. 1316/83 «Ίδρυση, οργάνωση και αρμοδιότητες 
του Εθνικού Οργανισμού Φαρμάκων (ΕΟΦ) κ.λπ.» (Α' 3). 

10. Η άσκηση των αρμοδιοτήτων που αφορούν: 

α) Την έκδοση αποφάσεων για την τήρηση συγκεντρω¬ 
τικού Μητρώου γιο όλες τις ενώσεις καταναλωτών της Χώ¬ 
ρας, όπως αναφέρονται στο άρθρο 36 του Ν. 1961/91 
«Για την προσταοία του καταναλωτή και άλλες διατάξεις» 
(Α' 132). 

β) Την έκδοση αποφάσεων για την τύχη προϊόντων που 

κρίνονται επικίνδυνα καθώς και την επιβολή διοικητικών 
κυρώσεων για παραβάσεις των διατάξεων του Ν. 1961/ 
91, όπως αναφέρεται: 

(1) στο άρθρο 6 του Ν. 1961/91 και 

(2) στο άρθρο 48α του Ν. 1961/91, το οποίο προστέ¬ 
θηκε με το άρθρο 29 του Ν. 2000/91. 

γ) Την κατάργηση, ακύρωση, τροποποίηση και ανα¬ 
στολή Αγορανομικών Διατάξεων, των Νομαρχών που ανα- 
φέρονται στο άρθρο 19 του Ν.Δ. 136/46 (Α' 298). 

δ) Την επιβολή διοικητικών ποινών σε περιπτώσεις νο¬ 
θείας ή επικινδυνότητας προϊόντων για παραβάτες περιο¬ 
χής Αττικής, σύμφωνα με το άρθρο 57α του Ν.Δ. 136/46, 
όπως τροποποιήθηκε με το άρθρο 1 του Ν. 1401/83 

Η διάταξη αυτή ισχύει για πέντε (5) έτη από τη δημο¬ 
σίευση του παρόντος διατάγματος, στη συνέχεια δε η 
ανωτέρω αρμοδιότητα περιέρχεται στον οικείο Νο¬ 
μάρχη. 

11. Η άσκηση αρμοδιοτήτων σε θέματα μετρολογίας 
σύμφωνα με τις διατάξεις του άρθρου 5 του Π.Δ. 228/90 
«Τροποποίηση και συμπλήρωση του Π.Δ. 397/1988 «Ορ¬ 
γανισμός του Υπουργείου Εμπορίου» (Α' 85). 

12. Η άσκηση των αρμοδιοτήττων σε οικονομικά θέ¬ 
ματα, όπως αναφέρονται στο άρθρο 3 του Π.Δ. 408/1989 
«Τροποποίηση και συμπλήρωση του Π.Δ. 397/1988 «Ορ¬ 
γανισμός του Υπουργείου Εμπορίου» (Α 174) και ειδικό¬ 
τερα: 

α) Η διάθεση και διαχείριση των εσόδων των λογαρια¬ 
σμών «Μέτρων και Σταθμών», και των λοιπών πιστώσεων 
που διατίθενται για τη συντήρηση κ.λπ. αποθηκευτικών 
χώρων, σύμφωνα με τις διατάξεις του Π.Δ. 524/78, περί¬ 
πτωση δ της παρ. 2 του άρθρου 8, «Περί κωδικοποιήσεως 
εις ενιαίον κείμενον των ισχυουσών διατάξεων των αναφε- 
ρομένων εις την εισαγωγή εν Ελλάδι του Διεθνούς Συστή¬ 
ματος Μέτρων και Σταθμών (Α 112). 

β) Ο σχεδιασμός και η αξιολόγηση των αναγκών των 
Υπηρεσιών για συμμετοχή του Υπουργείου Εμπορίου στο 
Ενιαίο Πρόγραμμα Προμηθειών σύμφωνα με τις διατάξεις 
του Ν. 1797/88 «Προμήθειες του δημοσίου τομέα και 
ρυθμίσεις συναφών θεμάτων» (Α 164), όπως συμπληρώ¬ 
θηκε και τροποποιήθηκε από το Ν. 2000/91. 


Στον Υπουργό Εμπορίου αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 15 Ιανουάριου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΣΩΤ. Κ0ΥΒΕΛΑΣ I. ΚΕΦΑΛΟΓΙΑΝΝΗΣ 

ΕΜΠΟΡΙΟΥ 

ΒΑΣ. ΚΟΝΤΟΠΑΝΝΟΠΟΥΛΟΣ 
-♦- 

ΑΠΟΦΑΣΕΙΣ 

(7) 

Συμπλήρωση της απόφασης ΕΝΠΘ 456/10/15.10.90, 
όπως ισχύει. 

(Συνεδρίαση 514/17.12.92, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) Την απόφαση ΕΝΠΘ 456/10/15.10.90, όπως ισχύει. 

β) Το από 17.9.92 (ΑΠ 8312) έγγραφο της Δ/νσης 
Εμπορικών Συναλλαγών με την Αλλοδαπή, αποφάσισε τα 
ακόλουθα: 

Συμπληρώνεται η απόφαση ΕΝΠΘ 456/10/15.10.90, 
όπως ισχύει, και καθορίζεται ότι: 

Επιτρέπεται σε ελληνικές εξαγωγικές επιχειρήσεις που 
ασχολούνται α) με επανεξαγωγές αλλοδαπών εμπορευμά¬ 
των που έχουν διακανονιστεί και έχουν ή δεν έχουν εκτε¬ 
λωνιστεί και β) με επανεξαγωγές αλλοδαπών εμπορευμά¬ 
των που έχουν αγοραστεί από την εσωτερική αγορά, να 
καλύπτουν τις συναλλαγματικές τους υποχρεώσεις στο 
εξωτερικό από το σε συνάλλαγμα προϊόν εξαγωγών τους 
σύμφωνα με τους όρους της προαναφερόμενης απόφα¬ 
σης, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 19 Ιανουάριου 1993 
Η Γραμματέας 
Μ. ΚΑΡΑΜΠΕΛΑ 


__ ΕΦΗΜΕΡΙΣ ΤΗ Σ ΚΥΒΕΡ ΝΗΣΕΩΣ ( Τ ΕΥΧΟΣ ΠΡ ΩΤΟ) __ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 


Καποδιστρϊου 34 
104 32 

22.3211 ΥΡΕΤ (3Η 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από δ.ΟΟ’ έως 13.30 


ΧΡΗΣΙΜΕΣ ΠΛΗΡΟΦΟΡΙΕΣ 


•Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

*Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφ όρησης: Για τα δημοσιεύματα των ΦΕΚ Καποδιοτρίου 25 τηλ.: 52.25.713 — ρζ.4ϊ?,ρ4/ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 οελίδες μέχρι 16 δρχ. 150, από 17 έως 24 δρχ. 200 
Από 25 οελίδες και πάνω η τιμή πώλησης κάθε φύλλου (βοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » 

» 

» 

Β' 


30.000 

» 

1.500 

Υ) » 

» 

» 

Γ 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







